ચીફ જસ્ટીસ રંજન ગોગોઈ અને જસ્ટીસ કેએમ જોસેફની પીઠે 64 કરોડ રૂપિયાના લાંચ કેસની તપાસની સુનાવણી કરતા સીબીઆઇને ઘણા પ્રશ્નો પૂછ્યા હતા. પીઠે જણાવ્યું કે તેઓ સીબીઆઈની આ કેસમાં હિન્દુજા બ્રધર્સને બરી કરવાના હાઇ કોર્ટના નિર્ણય પર અપીલ કરવાના વિલંબથી સહમત નથી. નોંધનીય છે કે દિલ્હી હાઇ કોર્ટ 13 વર્ષ પહેલા આ કેસમાં તમામ આરોપીઓ પર લાગેલા આરોપોને ફગાવી દીધા હતા. CBIએ દિલ્હી હાઇ કોર્ટના 31 મે 2005ના નિર્ણય સામે આ વર્ષે ફેબ્રુઆરીમાં એક અરજી દાખલ કરી હતી. બીજી તરફ ભાજપના નેતા અને વકીલ અજય અગ્રવાલે પણ 2005માં એક અપીલ દાખલ કરી હતી. અત્યારે આ કેસ પર સુપ્રીમ કોર્ટમાં સુનાવણી થવાની બાકી છે.